《古木赠荣藏主》
元代·梵琦

天地未分时，槎牙第一枝。阎浮虽有树，争奈结根迟。

几回经寒几回热，柯似青铜叶如铁。挺立何愁动地风，高标可怕连山雪。

楩楠杞梓总凡材，莫不皆从尺寸栽。不是千年万年物，转头便化为尘埃。

作者简介：（?—1370）元明间僧人。浙江象山人，俗姓朱，字楚石，小字昙曜。出家后居嘉兴天宁寺。明初太祖建法会于蒋山，征江南成德高僧，琦为第一。学行为当世所推崇，禅寂之外，专志净业。自号西斋老人。所作西斋净土诗数百首，皆蕴含净土宗教义以劝世。